
Termat e Referencës
Ekspert/e për Hartimin e Planit të Ofrimit të Shërbimeve Sociale dhe Familjare në përputhje me Udhëzimin Administrativ (MPFVLÇ) Nr. 01/2026
Hyrje
Syri i Vizionit (SiV) është regjistruar zyrtarisht si organizatë joqeveritare lokale në shtator të vitit 2001, por ka filluar të funksionojë edhe më herët, që nga viti 1999, si Organizatë e Bazuar në Komunitet (CBO) në komunën e Pejës.
Që nga themelimi, motoja e organizatës ka qenë: “Mendo globalisht, vepro lokalisht”, parim të cilit SiV i ka qëndruar vazhdimisht besnik në punën dhe angazhimin e saj.
Vizioni ynë: Organizatë që realizon veprime lokale të bazuara në praktikat më të mira
Misioni ynë:  Mbështetja e komunitetit përmes informimit, avokimit, vetëdijesimit dhe ngritjes së kapaciteteve të individëve, grupeve joformale, organizatave, institucioneve, rrjeteve dhe donatorëve.
Vlerat tona: Respektimi i të gjithëve pa dallim, puna në ekip dhe ndihma ndaj njëri tjetrit, hapësira e veprimi për vullnetarët, besimi dhe përgjegjshmëria, qasja bashkëpunuese dhe gjithëpërfshirja
II. Informata të përgjithshme
Në kuadër të programit tematik “Fuqizimi i Fëmijëve për Ndryshim Politikash dhe Pjesëmarrje”, Syri i Vizionit (SiV), në partneritet me Save the Children – Zyra në Kosovë (SCiK), angazhohet në fuqizimin e pjesëmarrjes së fëmijëve në proceset vendimmarrëse, zhvillimin e politikave publike dhe avancimin e mekanizmave për mbrojtjen e të drejtave të fëmijëve.
Në kuadër të angazhimeve për përmirësimin e cilësisë dhe standardizimin e shërbimeve sociale dhe familjare, Syri i Vizionit synon të zhvillojë një Plan të Ofrimit të Shërbimeve Sociale dhe Familjare, në përputhje me kërkesat e Udhëzimit Administrativ (MPFVLÇ) Nr. 01/2026 për Procedurën e Dhënies, Përsëritjes, Pezullimit dhe Marrjes së Licencës për Ofruesit e Shërbimeve Sociale dhe Familjare. Ky plan do të përcaktojë qartë llojet e shërbimeve, grupet e përfituesve, mënyrën e ofrimit të shërbimeve, kapacitetet organizative dhe mekanizmat për monitorimin dhe sigurimin e cilësisë.
Për realizimin e këtij procesi, Syri i Vizionit do të angazhojë një ekspert/e për hartimin e Planit të Ofrimit të Shërbimeve Sociale dhe Familjare dhe do të zhvillojë një takim konsultativ Departamentin për Politika të Shërbimeve Sociale dhe Familjare, Ministria për Punë, Familje dhe Vlerat e Luftës Çlirimtare.
III. Qëllimi i angazhimit
Qëllimi i këtij angazhimi është hartimi i një Plani të Ofrimit të Shërbimeve Sociale dhe Familjare, i cili do të shërbejë si një dokument udhëzues për organizimin, planifikimin dhe ofrimin cilësor të shërbimeve sociale nga organizatat ofruese. Dokumenti synon të kontribuojë në standardizimin dhe harmonizimin e praktikave të ofrimit të shërbimeve me kërkesat e Udhëzimit Administrativ (MPFVLÇ) Nr. 01/2026 dhe standardet profesionale në fuqi. Plani të jetë një instrument praktik, i zbatueshëm dhe funksional, i cili mbështet përmbushjen e kërkesave për licencim dhe përmirësimin e vazhdueshëm të cilësisë së shërbimeve sociale dhe familjare.

IV Objektivat specifike
Eksperti/ja do të angazhohet për:
· Analizimin e kërkesave të përcaktuara në Udhëzimin Administrativ (MPFVLÇ) Nr. 01/2026;
· Hartimin e strukturës dhe përmbajtjes së Planit të Ofrimit të Shërbimeve Sociale dhe Familjare;
· Identifikimin e elementeve kryesore të nevojshme për një plan funksional të ofrimit të shërbimeve;
· Përfshirjen e komenteve dhe rekomandimeve të Departamentin për Politika të Shërbimeve Sociale dhe Familjare dhe organizatave SiV dhe SCiK përmes procesit konsultativ;
· Finalizimin e dokumentit në një format të përshtatshëm për përdorim institucional dhe proceset e licencimit.

V. Rezultatet e pritshme (Outputs)
Në përfundim të angazhimit pritet të arrihen këto rezultate:
· Është hartuar një Plan i Ofrimit të Shërbimeve Sociale dhe Familjare në përputhje me UA Nr.01/2026;
· Është zhvilluar një proces konsultativ me Departamentin e PShSF-së dhe organizatat SiV dhe SCiK;
· Janë identifikuar elementet kryesore për standardizimin dhe përmirësimin e ofrimit të shërbimeve;
· Është përgatitur dokumenti final për përdorim nga Departamentin për Politika të Shërbimeve Sociale dhe Familjare dhe ofruese të shërbimeve sociale. 
VI. Kualifikimi i nevojshëm:
Eksperti/ja duhet të ketë:
· Diplomë universitare në shkenca sociale, juridik, administratë publike, punë sociale ose fusha të ngjashme;
· Përvojë profesionale në hartimin e politikave, planeve dhe dokumenteve strategjike në fushën sociale;
· Njohuri të legjislacionit dhe standardeve për shërbimet sociale dhe familjare në Kosovë;
· Përvojë në punën me institucione publike dhe organizata të shoqërisë civile;
· Aftësi të mira analitike, komunikuese dhe të shkrimit profesional;
· Njohje të gjuhës shqipe dhe angleze. 
VII. Detyrat dhe Përgjegjësitë:
Trajneri/ja do të:
· Shqyrtimi i dokumenteve relevante, UA Nr.01/2026 dhe përgatitja e metodologjisë së punës;
· Hartimi i draftit të Planit të Ofrimit të Shërbimeve Sociale dhe Familjare;
· Prezantimi dhe diskutimi i draftit në punëtorinë gjysmë ditore Departamentin e PShSF-së  dhe organizatat SiV dhe SCiK;	
· Përfshirja e komenteve dhe finalizimi i dokumentit;
· Dorëzojë i dokumentit finale dhe raportin narrativ brenda afateve të dakorduara.
VIII. Angazhimi i Trajnerit/es:
Eksperti/ja do të angazhohet me anë të një kontrate për shërbim me Syri i Vizionit- nën koordinimin e Menaxherit të Financave dhe Administratës. Në këtë kontratë do të përcaktohen në mënyrë specifike pikat të cilat nuk janë të përfshira në këtë dokument. Angazhimi do të bëhet gjatë muajit dhjetor në bazë ditore, ku do të përfshihen aktivitetet e mëposhtme:
	Detyrat
	Kohëzgjatja

	
Familjarizimi me  UA Nr.01/2026 dhe përgatitja e metodologjisë së punës;
	
½ ditë

	Mbajtja e njw punwtori gjysem ditore me Departamentin e PShSF-së  dhe organizatat SiV dhe SCiK;	
	½ ditë

	Hartimi i Plan i Ofrimit të Shërbimeve Sociale dhe Familjare
	1 ditë

	Finalizimi i Plan i Ofrimit të Shërbimeve Sociale dhe Familjare pas komenteve dhe sygjerimeve si dhe dorëzimi i raportit narrativ/Timesheet
	1 ditë

	Gjithsej:
	3 ditë



IX. Kushtet e Pagesës:
Pagesa e ekspertit/es do të bëhet sipas faturës përkatëse për kryerjen e shërbimeve, që do të leshohet nga ai/ajo, ose do të përgatitet nga SiV e do nënshkruhet nga Eksperti/ja. Pagesa do të realizohet përmes  transaksionit bankar në valutën Euro.  Pagesa do të bëhet pas përfundimit me sukses të punëtorisë dhe dorëzimit të dokumenit final/Strategjisë dhe raportit narrativ të aprovuar nga SiV.  
Në bazë të ligjit të Kosovës, Syri i Vizionit është po ashtu i obliguar që të paguajë tatimin (taksa dhe Pension) prej 10% të shumës bruto. Shpenzimet e ushqimit gjatë punëtorisë do t’i mbulojë organizatori.


X. Dokumentet e kërkuara dhe procedura për aplikim:
1. Diplomë Universitare qe dëshmon kualifikimin e tij/saj; 
2. Letër interesi, duke përfshirë dëshmi për përvojën relevante në hartimin e planeve, strategjive, standardeve, udhëzuesve ose dokumenteve të ngjashme në fushën e shërbimeve sociale dhe familjare apo fusha të ndërlidhura
3. Curriculum Vitae (CV);
4. Propozimi financiar bruto* 
*Oferta  financiare duhet të jetë e hollësishme për secilën punë që do të realizohet, duke përfshirë, zhvillimin e strategjisë dhe materialet e punëtorisë, mbajtjen e punëtorisë dhe shkrimin e raportit. Çdo shpenzim shtesë nuk do merret parasysh.
Aplikacionet duhet të dorëzohen në formë elektronike në e-mail adresën: office@syriivizionit.org ose info@syriivizionit.org me subjektin:  Aplikacioni për Hartimin e Strategjisë Trevjeçare të Avokimit. Afati i fundit për dorëzimin e aplikacionit është 11 Gusht  2026 ora 16:00. 


Vetëm kandidatët e suksesshëm do të kontaktohen!





www.syriivizionit.org
image2.jpeg
Q2

Syrii Vizionit




image3.png




image4.png




